RÈCORD DE PARTICIPACIÓ EN EL PROGRAMA APUNTA'T A L'ESTIU AMB MÉS DE 900 XIQUETES I XIQUETS D'ALAQUÀS
13/07/2022

# RÈCORD DE PARTICIPACIÓ EN EL PROGRAMA APUNTA'T A L'ESTIU AMB MÉS DE 900 XIQUETES I XIQUETS D'ALAQUÀS

*   13/07/2022
*   [Imprimir](#)
*   Compartir
*    https://www.alaquas.org/documento.asp?id\_do=20736

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20736%2F0&title=Ajuntament%20d%27Alaqu%C3%A0s.%20Premsa.R%C3%88CORD%20DE%20PARTICIPACI%C3%93%20EN%20EL%20PROGRAMA%20APUNTA%27T%20A%20L%27ESTIU%20AMB%20M%C3%89S%20DE%20900%20XIQUETES%20I%20XIQUETS%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20736/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20736/13072022foto_portsda_Form_4.jpg)](https://www.alaquas.org/ficheros/documentos/2022/2/20736/13072022foto_portsda_Form_10.jpg "<a href='https://www.alaquas.org/ficheros/documentos/2022/2/20736/13072022foto_portsda_Form_10.jpg' target=_blank><i class='fa fa-external-link' aria-hidden='true'></i>.RÈCORD DE PARTICIPACIÓ EN EL PROGRAMA APUNTA'T A L'ESTIU AMB MÉS DE 900 XIQUETES I XIQUETS D'ALAQUÀS</a>")

Alaquàs celebra l'edició més nombrosa de l'Escola d'Estiu que enguany per primera vegada oferirà el servei durant el mes d'agost i que compta a més amb personal específic per a alumnat amb diversitat funcional

Més de 900 xiquetes i xiquets d’Alaquàs gaudeixen enguany del programa Apunta’t a l’Estiu que organitza cada any l’Ajuntament d’Alaquàs per a oferir al públic infantil una oferta lúdica i educativa durant l’estiu i donar una solució de conciliació laboral a les famílies. Es tracta de l’edició més nombrosa ja que ha superat el nombre d’inscripcions d’altres anys i que a més incorpora com a novetats la seua obertura al mes d’agost i un equip de professionals específics per a alumnat amb diversitat funcional.

L’Alcalde d’Alaquàs, Toni Saura, la Regidora d’Educació, Marian Espert i el Regidor de Cultura, Fran Evangelista, han visitat aquesta setmana els tres centres escolars per a saludar a l’equip de professionals que treballa en aquesta iniciativa i conéixer de primera mà les activitats de les quals estan gaudint les i els participants.

Apunta’t a l’Estiu és un recurs per a xiquets, xiquetes i joves de 0 a 16 anys a través del qual desenvolupen activitats que giren al voltant d'una oferta lúdica, educativa i atractiva amb tot tipus de jocs i activitats relacionades amb el temps lliure i una programació adaptada a l'edat i supervisada sempre per professionals del temps lliure i l'educació. Es realitzen excursions, assemblees, tallers de manualitats, estimulació sensorial, conta contes, activitats de psicomotricitat i esportives, videofòrum, ball, dramatització, jocs d'aigua, piscina, aula multimèdia, joc lliure… Compta també amb servei d’escola matinera de 7 a 9 i servei de menjador.

L’equip educatiu d’aquest programa compta enguany amb un total de 80 persones professionals durant el mes de juliol i vora 20 persones durant el mes d’agost. D’aquest equip, més de 70 són contractacions noves i responen totes a un perfil jove. Les activitats es desenvolupen a l’Escola Infantil Municipal l’Alqueria i als col·legis Ciutat de Cremona i Bonavista durant el mes de juliol. Durant el mes d’agost tindrà lloc al col·legi Sanchis Almiñano.